Siguinus Dei gratia Matisconensis Episcopus, vniuersis præsentes litteras inspecturis, salutem in Domino. Nouerit vniuersitas vestra, quod nobilis vir Renaudus Dominus de Buxeria, in nostra præsentia constitutus, accepit in feodum, homagium,  casamentum, a venerabili HVGONE Abbate Cluniacensi,  per ipsum a successoribus eius in perpetuum, quicquid habet, possidet, habere vel possidere potest in valle  villa de Dardre  Coceolis vsque ad quercum de Biais, in longitudine  latitudine,  quicquid habet, possidet, habere, vel possidere potest in villa de Mathel,  pertinentiis eius. Et de his omnibus tenetur idem Renaudus  hæredes sui de cætero facere homagium successoribus dicti Abbatis, qui pro tempore fuerint. Iurauit etiam idem Renaudus coram nobis, quod antea non tenuerat, nec tenebat ab aliquo in casamentum vel feodum, vel aliquo alio modo res superius nominatas. In cuius rei testimonium, præsentes ad petitionem dicti Renaudi concessimus prædicto Abbati, sigilli nostri munimine roboratas. Actum anno Domini M. CC. XLIII. mense Ianuarij.